Den Vest-Sjællandske Avis, 1839-05-13
Tydskland. J Pforzheim, en By i Storhertugdømmet Baden, have Fabrik=Arbeiderne foranlediget Uroligheder. Som Anledning hertil fortæller man, at Eierne af de derværende Galanterie=Fabriker vilde, formedelst de mange hos dem indløbne Bestillinger, fra 1ste Mai forlænge Arbeidstiden en Time imod forøget Betaling. Da dette iværksattes, brød Utilfredsheden løs, et Antal af 5 til 600 Arbeidere, iblandt hvilke der var Mange fra Frankrig og det Franske Schweiz, gik løs paa Fabrikerne sønderslog Døre og Vinduer med Øxer, selv Steenbroen blev revet op, for at tjene de Rasende til Kasteskyts, og der anrettedes stor Skade, uden at de var muligt at standse dem. Alle Fabriker ere lukkede, og Arbeiderne true med ikke at ville arbeide meere naar man bliver ved de fattede Beslutninger. 200 Dragoner ere blevne reqvirerede fra Karlsruhe og rykkede ind i Pforzheim. - En Jnsulte, som i Frankfurt am Main er bleven tilføiet Frankrigs befuldmægtigede Minister ved Forbundsdagen der, vækker megen Opsigt. Ministeren, Baron v. Ciprey, havde i flere Dage bemærket et Menneske, som stedse fulgte ham i Hælene, og tilsidst drev sin Paatrængenhed saa vidt, at han maatte yttre sin Forundring derover og spørge, om han havde nogen Ansøgning, som han vilde anbringe. Da derpaa Baronen paa hans Svar, at han ønskede at gjøre hans Bekjendtskab, benegtede sin Lyst dertil, foreslog Mennesket i sin Forbittrelse herover, idet han rasende svingede sin Stok, Ministeren at slaaes med sig, og det med saa truende Mine, at denne fandt sig beføiet til at fravriste ham Stokken. En af Gesandtskabets Tienere hentede Vagten, som arresterede Angriberen, der er en Dr. Dondorff, en født Frankfurter, af den Jsralitiske Menighed, forresten af store Kundskaber og et behageligt Ydre. Han havde tidligere opholdt sig i Paris som Correspondent for Augsburger allg Zeitung, og kom i Forbindelse med den berømte Doctrinair Guizot, af hvem han i Anledning af en kort Reise til Frankfurt fik en Anbefalingsskrivelse til Baron Ciprey. Dondorffs Jndbildningskraft foregøglede ham nu, da han var vendt tilbage til Paris, Muligheden af at blive Understatssecretair, senere stræbte han paa den meest paafaldende Maade efter Bekjendtskab med en ung Dame, hvem hendes Fødsel havde anviist den høieste Rang i Frankrig. Doudorffs Familie, som af Politie-Præfecten Deelessert blev underrettet herom, samt hvor raadeligt det var at kalde den unge Phantast hjem, gjorde dette. For kort Tid siden forlangte nu Dr. Dondorff igjen af Frankrigs Minister i Frankfurt Visa til et Pas til Paris, men hans Ansøgning blev ikke opfyldt, og saaledes kom det da til hiint omtalte forargelige Optrin. Gesandten har af Øvrigheden fordret Dondorffs Afstraffelse til Satisfaction for den ham, Frankrigs Repræsentant, tilføiede Jusultation. – Kongen af Hannover har forundt den Danske Lehnsgreve, Otto v. Blome, Titel af Geheime-Raad. – Fra Helgoland skrives under 6te Mai, at Harro Harring igjen har været der. En Skipper, som han havde forsikkret, at hans Papirer vare i fornøden Orden, havde taget ham med fra Jersey. Men dette maa ikke have været Tilfældet; thi Gouverneuren King lod ham strax sætte fast og bringe paa et Skib; herfra sprang han i Havet, men holdt sig ved Svømning saa længe over Vandet, indtil man igjen reddede ham fra Skibet. Skipperen overlod til ham at lande, hvor han vilde; han erklærede, at han heller ikke turde komme meere til England, og ønskede derfor at bringes ombord paa et Fransk Dampskib paa Elben. - Helgolændernes Petition om at erholde en Forfatning, lig med de andre Engelske Coloniers, befinder sig i Joseph Humes Hænder. – En af Tydsklands meest yndede Novelle-Skribenter, Dr. Wilhelm Blumenhagen, døde i Hannover den 6te Mai af Følgerne af et Slagflod, 58 Aar gammel; Dagen iforveien døde den berømte Retslærde, Professor Gans i Berlin.